Source: http://ziarulteleormanul.ro/cea-mai-severa-infrangere-pentru-csb-alexandria-pe-teren-propriu/
Timestamp: 2018-08-19 09:32:40+00:00

Document:
Cea mai severă înfrângere pentru CSB Alexandria pe teren propriu! | Ziarul Teleormanul
Cea mai severă înfrângere pentru CSB Alexandria pe teren propriu!
in Sport / on 24/02/2013 at 12:43 /
Atmosferă deosebită la Sala sporturilor din Alexandria sâmbătă seara, când tribuna s-a dovedit neîncăpătoare pentru a urmări jocul din etapa a 24-a a campionatului primei ligi de baschet feminin dintre CSB Alexandria și Sepsi SIC Sfântu Gheorghe. Oaspeții au venit cu peste 30 de spectatori de la Sfântu Gheorghe, care au scandat în stilul propriu, în maghiară, iar gazdele au răspuns cu o atmosferă naționalistă, cu steagul tricolor fluturat la scenă deschisă și imnul național intonat de toată sala! Meciul din teren însă n-a fost așa cum și-au dorit spectatorii gazdă sau antrenorul Mădălin Piperea; doar câteva minute a fost echilibru, după care s-a jucat într-o singură direcție, spre panoul alexăndrean. Totul, pe fondul unor greșeli de nepermis, de neimaginat, în jocul alexăndrencelor, care păreau de nerecunoscut în meciul de sâmbătă. Fără spune că a greșit cineva mai mult decât altcineva, sau că a ratat cineva mai puțin – ne rezervăm dreptul de a face o analiză peste câteva zile – să spunem că CS Baschet fără C. Lyons nu mai joacă la fel. Fără “nebunia” americancei exclusă din lot, nici echipa nu mai arată la fel, iar antrenorul din Sfântu Gheorghe declarat că misiune a fost mai ușoară când au fost de anihilat doar 4 sportive. În schimb, gazdele erau debusolate complet, după cel mai slab meci, încheiat cu trei sportive descalificate pentru 5 greșeli personale – este o premieră absolută la prima ligă pentru echipa din Alexandria!
Un singur lucru să mai spunem, că o înfrângere mai severă decât cea de sâmbătă, pe teren propriu, este greu de găsit pentru echipa din Alexandria în cele șase sezoane de participare la nivel național.
– CS Baschet Alexandria – ACS Sepsi Sfântu Gheorghe 45-76 (9-19, 10-18, 5-28, 21-11). Au jucat la Alexandria – A. Șipoș (2), D. Bucică (13), S. Arnold (8), V. Rus (2), A. Arlen (5), A. Ștefan (10), A. Chivu (2), R. Alecu (3), C. Teodoreescu. La Sfântu Gheorghe punctele au fost înscrise de M. Valentine (17), J. Rhoads (14), T. Wampler (13), E. Dincă (11), J. Bailey (11), M. Ivanovic (10).
Alte rezultate ale etapei a 24-a din campionatul Ligii naționale de baschet feminin au fost:
– Universitatea Alba Iulia – BCM Danzio Timișoara 82:61;
– Municipal Târgoviște – Universitatea CSM Oradea 119:39;
– Universitatea Cluj Napoca – Rapid București 71:88;
– CSM Satu Mare – Olimpia Brașov 107:72.
– SCM Craiova – Univ. ICIM Arad pe 11.03
– Nova Vita Târgu Mureș și CSM București Sportul studențesc – au stat.
1. ICIM Arad 18/2 38 p.
2. CSM Satu Mare 17/4 38 p.
3. Municipal Târgoviște 18/1 37 p.
4. ACS Sepsi Sf. Gheorghe 15/5 35 p.
5. Universitatea Alba Iulia 14/6 34 p.
6. CSB Alexandria 12/8 32 p.
7. Olimpia Brașov 9/14 32 p.
8. BCM Danzio Timișoara 10/10 30 p.
9. CSM Sportul Stud. 8/12 28 p.
10. SCM Craiova 7/13 27 p.
11. Nova Vita Tg. Mureș 6/14 26 p.
12. Rapid București 4/16 24 p.
13. Universitatea Cluj 3/15 21 p.
14. CSM U Oradea 0/21 21 p.
– Olimpia București s-a retras și i-au fost anulate rezultate.

References: CSM 
 CSM 
 CSM 
 CSM 
 CSM 
 CSM